wannaphong/clean_thaiwikipedia huggingface dataset:
# วิทยา บุตรดีวงค์
วิทยา บุตรดีวงค์ (เกิด 25 เมษายน พ.ศ. 2499) เป็นอดีตสมาชิกสภาผู้แทนราษฎรจังหวัดมุกดาหาร 2 สมัย และอดีตสมาชิกสภาจังหวัดมุกดาหาร

 ประวัติ 
วิทยา บุตรดีวงค์ เกิดเมื่อวันที่ 25 เมษายน พ.ศ. 2499นายวิทยา บุตรดีวงค์  สำเร็จการศึกษาครุศาสตรบัณฑิต สาขาสังคมศาสตร์ จาก มหาวิทยาลัยราชภัฏสกลนคร และ นิติศาสตรบัณฑิต จาก มหาวิทยาลัยสุโขทัยธรรมาธิราช

 การทำงาน 
หลังจากจบการศึกษา วิทยาทำงานรับราชการครูและเป็นทนายความควบคู่กัน ก่อนที่มาทำธุรกิจส่วนตัวรับเหมาก่อสร้างตามลำดับThaiswatch TV นายวิทยา บุตรดีวงศ์

 งานการเมือง 
วิทยาเข้าสู่วงการการเมืองด้วยการเป็นสมาชิกสภาจังหวัด ใน พ.ศ. 2543 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2548 สังกัดพรรคชาติไทย ซึ่งได้รับเลือกตั้งรวม 2 ครั้ง

 สมาชิกสภาผู้แทนราษฎร 
วิทยา บุตรดีวงค์ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดมุกดาหาร สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดมุกดาหาร สังกัดพรรคเพื่อแผ่นดิน

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๓๗, ๘ ธันวาคม ๒๕๕๓
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๕ ตอนที่ ๑๗ ข หน้า ๗๒, ๑๘ ธันวาคม ๒๕๕๑
# ไมเคิล ร็อกเกอะเฟลเลอร์
ไมเคิล คลาร์ก ร็อกเกอะเฟลเลอร์ (, 18 พฤษภาคม ค.ศ. 1938 – เชื่อว่าเสียชีวิต 19 พฤศจิกายน ค.ศ. 1961) เป็นบุตรคนที่ 5 และคนสุดท้องของเนลสัน รอกกีเฟลเลอร์และแมรี คลาร์ก ไมเคิลเป็นทายาทรุ่นที่ 4 ของตระกูลร็อกเกอะเฟลเลอร์ เนลสัน บิดาของเขาเป็นอดีตผู้ว่าการรัฐนิวยอร์กคนที่ 49 และรองประธานาธิบดีสหรัฐคนที่ 41 ไมเคิลเรียนที่โรงเรียนบัคลีย์ในนิวยอร์กและสถาบันฟิลลิปส์เอกเซเตอร์ในนิวแฮมป์เชียร์ ก่อนจะเรียนจบด้วยเกียรตินิยมในสาขาประวัติศาสตร์และเศรษฐศาสตร์จากมหาวิทยาลัยฮาร์วาร์ด หลังจากนั้นเขาร่วมกับคณะสำรวจของพิพิธภัณฑ์โบราณคดีและชาติพันธุ์วิทยาพีบอดีทำการศึกษาชาวดานีและชาวแอสมัตในนิวกินีของเนเธอร์แลนด์"Michael, You're Mad"

วันที่ 17 พฤศจิกายน ค.ศ. 1961 ไมเคิลและเรอเน เวสซิง นักมานุษยวิทยาชาวดัตช์ออกไปล่องเรือท้องแบนแต่เรือกลับพลิกคว่ำThe Search for Michael Rockefeller   มัคคุเทศก์ท้องถิ่น 2 คนจึงว่ายน้ำออกไปขอความช่วยเหลือ หลังจากรออยู่ 2 วัน ไมเคิลตัดสินใจว่ายน้ำกลับเข้าฝั่งเพียงลำพัง เวสซิงได้รับการช่วยเหลือในวันต่อมา ในขณะที่ไม่มีใครพบไมเคิลอีกเลย มีข้อสันนิษฐานหลายอย่างเกี่ยวกับการหายตัวไปของเขา เช่น จมน้ำ, ถูกจระเข้หรือฉลามทำร้ายหรือถูกมนุษย์กินคนฆ่า แต่ยังไม่มีการพบร่างหรือหลักฐานที่แน่ชัด ไมเคิลถูกประกาศให้เสียชีวิตตามกฎหมายในปี ค.ศ. 19641961 Life Magazine online retrieved March 26, 2010
# ซายากะ ยามาโมโตะ
ซายากะ ยามาโมโตะ   เป็นอดีตสมาชิกวง NMB48 โดยทำหน้าที่เป็นกัปตันของทีม N และกัปตันของวง NMB48 รวมถึงเป็นอดีตสมาชิกวง AKB48 ทีม K

 อาชีพ 
ยามาโมโตะได้เข้าร่วมออดิชันครั้งแรกของวง NMB48 และถูกคัดเลือกเป็นสมาชิก 15 คนแรกที่ได้มาเป็นสมาชิกของวง NMB48 วงถูกเดบิวต์อย่างเป็นทางการวันที่ 9 ตุลาคม 2010 และก่อตั้งทีม N ด้วยเช่นกัน ปี 2011 เธอและ มิยูกิ วาตานาเบะ สมาชิกวง NMB48 ได้เป็นส่วนหนึ่งของเพลง "เอฟวรีเดย์คาชูชะ"

เมื่อเดือนกุมภาพันธ์ปี 2014 เธอประกาศว่าเธอจะทำหน้าที่ควบวง  กับ AKB48 ทีม K

 ผลงานเพลงกับ NMB48 
 ปี ลำดับ  ชื่อ  ตำแหน่ง หมายเหตุ20111"เซ็ตซูเม็ตสึ คูโรกามิ โชอูโจ"เซนเตอร์2"Oh my God!"เซนเตอร์20123"จุนโจอุ U-19"เซนเตอร์4"นากิอิจิ"เซนเตอร์5"Virginity"เซนเตอร์6"คิตากาวะ เค็นจิ"เซนเตอร์20137"โบกูระ โน เออูเรกะ"เซนเตอร์8"คาโมเนะกิกซ์"เซนเตอร์20149"ทาคาเนะ โน ริงโกะ"เซนเตอร์10"ราชิกูไน"เซนบัตสึ201511"Don't look back!"เซนบัตสึ 12"ดุเรียน โชอูเน็น"เซนเตอร์13"Must be now"เซนเตอร์201614"อามากามิ ฮิเมะ"เซนเตอร์15"โบกุ วะ อิไน"เซนบัตสึ16"โบกุ อิไง โนะ ดาเรกะ"เซนเตอร์201717"วาโรตะพิเพิล"เซนบัตสึ201818"โยกุโบโมโนะ"เซนเตอร์19"โบกุ ดัตเตะ ไนเจาโย"เซนเตอร์ชื่อเพลงแปลงจากภาษาญี่ปุ่นเป็นโรมาจิภาษาไทยซิงเกิลสุดท้ายที่เข้าร่วม
# อาการกลัวคณิตศาสตร์
อาการกลัวคณิตศาสตร์ หรือ อาการวิตกกังวลเรื่องคณิตศาสตร์  เป็นความวิตกกังวลเกี่ยวกับความสามารถในการดำเนินการทางคณิตศาสตร์และการคำนวณทางคณิตศาสตร์ เช่น การแก้โจทย์ปัญหาทางคณิตศาสตร์ หรือการดำเนินการทางพีชคณิต นับเป็นปรากฏการณ์หนึ่งที่ใช้อธิบายปัญหาของเด็ก ๆ ที่ไม่สามารถทำคณิตศาสตร์ได้

มาร์ก เอช. แอชคราฟท์ นิยามอาการกลัวคณิตศาสตร์ไว้ว่าเป็น "ความรู้สึกของความตึงเครียด, กดดัน หรือ กลัว ซึ่งส่งผลต่อความสามารถในการทำเลข" (a feeling of tension, apprehension, or fear that interferes with math performance) ผลการศึกษาเชิงวิชาการของอาการนี้เริ่มต้นในราวคริสต์ศตวรรษที่ 1950 เมื่อแมรี่ ไฟเด็ส กาฮ์ก (Mary Fides Gough) ริเริ่มคำว้า อาการกลัวเลข (Mathemaphobia) เพื่ออธิบายอาการที่คล้ายกับโรคกลัว (phobia) ที่เกิดขึ้นกับคณิตศาสตร์ คณะของเฮ็มบรี (Hembree) ในปี ค.ศ. 1990 ได้เริ่มการวิเคราะห์อภิมานผลการศึกษา 151 ชุด และสรุปไว้ว่าอาการกลัวคณิตศาสตร์เกี่ยวข้องกับความสามารถในการทำคณิตศาสตร์และการคำนวณ ซึ่งเป็นผลมาจากความทรงจำที่ฝังใจพวกข้อผิดพลาดในอดีตเกี่ยวกับคณิตศาสตร์ เช่น สอบตก ทำคะแนนได้ไม่ดี หรือทำคณิตศาสตร์ง่าย ๆ ได้ไม่ทันคนรอบข้าง ซึ่งทำให้เกิดอคติต่อวิชาคณิตศาสตร์และทำให้เกิดการหลีกหนี

แอชคราฟท์เสริมในปี ค.ศ. 2000 ว่า การหลีกหนีคณิตศาสตร์จะนำไปสู่การหลีกเลี่ยงการคำนวณซึ่งทำให้ความคล่องและความเข้าใจในคณิตศาสตร์หายไป ซึ่งยิ่งทำให้การกลัวคณิตศาสตร์มีมากขึ้น
# ศุภกร ศรีโพธิ์ทอง
ศุภกร ศรีโพธิ์ทอง  ชื่อเล่น ป๊อด เป็นนักแสดงชายชาวไทย เป็นที่รู้จักจากซีรีส์เรื่อง Kiss Me Again จูบให้ได้ถ้านายแน่จริง ในบท “ซัน” และ  Dark Blue Kiss จูบสุดท้ายเพื่อนายคนเดียว (ภาคต่อจาก Kiss Me Again) ในบท “ซัน” และรับบทนำครั้งแรก "ต้นหน" ในผลงานซีรีส์เรื่อง "ต้นหนชลธี" คู่กับ “ข้าวตัง ธนวัฒน์ รัตนกิจไพศาล" โดยนักเขียนนามปากกา "นทกร"  ซึ่งออกอากาศทุกวันศุกร์ เวลา 21:30 น. ทางช่อง GMM25 และ AISPLAY เริ่มตอนแรก 13 พฤศจิกายน 2563     

 ประวัติ 
ป๊อด เกิดเมื่อวันเสาร์ที่ 23 ตุลาคม พ.ศ. 2536 ที่กรุงเทพ เป็นลูกชายคนเดียวของครอบครัว เป็นนักแสดงในสังกัดจีเอ็มเอ็มทีวี เป็นที่รู้จักจากบทบาท “ซัน” ใน Kiss Me Again จูบให้ได้ถ้านายแน่จริง ซึ่งเป็นซีรีส์เรื่องแรกของเขาละลายไปกับผู้ชายอบอุ่น ป๊อด-ศุภกร หรือ พี่ซัน จากซีรีส์ Kiss Me Again

จบการศึกษาระดับมัธยมศึกษาจาก โรงเรียนสิรินธรราชวิทยาลัยนครปฐม และระดับปริญญาตรีจาก วิทยาลัยดุสิตธานี คณะบริหารธุรกิจ สาขาวิชาการจัดการครัวและศิลปะการประกอบอาหาร โดยเคยได้รับรางวัลเหรียญทองแดง การแข่งขันทำอาหารด้วยสัตว์ปีกฟรีสไตล์ (เช่น เป็ด ไก่ ฯลฯ) (Junior) ประเภทบุคคล จากงาน Thailand’s International Culinary Cup (TICC) 2012/Bangkok Exhibition Services Ltd.  

นอกจากนี้ ป๊อด ศุภกร ยังเปิดร้านขนมหวาน คุกกี้ บราวนี ขายทางออนไลน์  ร้าน mr.poss23

ในปี 2564 ป๊อด ได้รับรางวัลนนทลีสยาม ลูกดีเด่น ประจำปี สาขาลูกผู้สร้างชื่อเสียงต่อประเทศชาติ (รางวัลเชิดชูเกียรติ แม่ดีเด่นแห่งปี และลูกดีเด่นแห่งปี เนื่องในวันแม่แห่งชาติ) จัดโดยกองทุนแม่ของแผ่นดิน ร่วมกับสภาองค์กรเยาวชนคนสร้างชาติ และสภาองค์กรเยาวชน สร้างสรรค์พัฒนาสังคม เป็นผู้มอบให้กับบุคคลที่มีคุณภาพ มีคุณธรรม จริยธรรม มีความกตัญญูกตเวที เป็นคนดีของสังคม ประจำปี 2564  

 ผลงาน 
 ซีรีส์/ภาพยนตร์สั้น 
ปีชื่อเรื่องบทบาท2561Kiss Me Again จูบให้ได้ถ้านายแน่จริงซัน2562 3 Will Be Free สามเราต้องรอดลีโอDark Blue Kiss จูบสุดท้ายเพื่อนายคนเดียวซัน2563ต้นหนชลธีต้นหน2565Devil Sister แอ๊บร้ายให้นายไม่รักจินMama Gogo The Series แม่มาคุม… หนุ่มบาร์ร้อนหมูแดงโดโนวานที่รัก My Dear Donovanธวัช ปริณสวัสดิ์ (คุณอูฐ) 2566Find Yourself หารักด้วยใจเธอแชมป์2567หัวใจไม่มีปลอม Beauty Newbieเติร์ดวันดีวิทยาเต๋อ2568เปิดเทอมใหม่ หัวใจหัดรัก Boys in Loveครูนัทเพราะแฟนเก่าเปลี่ยนแปลงบ่อย The Ex-Morningสุวิทย์
# ถวัลย์ รุยาพร
ว่าที่ร้อยตรี ดร.ถวัลย์ รุยาพร เกิดวันที่ 15 มิถุนายน พ.ศ. 2500 คณบดีคณะนิติศาสตร์ มหาวิทยาลัยเกริก เคยได้รับการเลือกตั้งให้ดำรงตำแหน่งนายก สภาทนายความ (ประเทศไทย) 2 สมัยติดต่อกัน ในปี 2559 - 2562 และในปี 2562 - 2565 นับเป็นทหารบกคนแรกที่ได้เป็นนายก สภาทนายความ (ประเทศไทย) และดำรงตำแหน่ง กรรมการเนติบัณฑิตยสภา กรรมการปฏิรูปประเทศด้านกระบวนการยุติธรรม กรรมการในคณะกรรมการพัฒนาการบริหารงานยุติธรรมแห่งชาติ กรรมการผู้ทรงคุณวุฒิในคณะกรรมการคุ้มครองผู้บริโภค กรรมการสมาคมมหาวิทยาลัยรามคำแหง ที่ปรึกษาคณะกรรมการกฎหมายสภาอุตสาหกรรมแห่งประเทศไทย อดีตกรรมการบริหารสภาทนายความ 2 สมัย (ฝ่ายช่วยเหลือประชาชนทางกฎหมายและฝ่ายสวัสดิการ) 

นอกจากนี้ ยังดำรงตำแหน่งอุปนายกสมาคมนิติศาสตร์มหาวิทยาลัยรามคำแหง นายกสมาคมศิษย์เก่ามหาวิทยาลัยสยาม หลายสมัย  หัวหน้าสำนักงาน สำนักกฎหมาย ดร.ถวัลย์ รุยาพร เป็นอาจารย์ประจำ สำนักอบรมศึกษากฎหมายแห่งเนติบัณฑิตยสภา ผู้บรรยาย วิชาการว่าความและถามพยาน และคณบดีคณะนิติศาสตร์ มหาวิทยาลัยเกริก

 ประวัติ 
เรียนจบ มัธยมศึกษาตอนปลาย โรงเรียนวัดราชาธิวาส นิติศาสตรบัณฑิต มหาวิทยาลัยรามคำแหง เนติบัณฑิตไทย สำนักศึกษาอบรมกฎหมายแห่งเนติบัณฑิตยสภา บริหารธุรกิจมหาบัณฑิต สาขาบริหารงานบุคคล มหาวิทยาลัยสยาม นิติศาสตรมหาบัณฑิต สาขากฎหมายธุรกิจ มหาวิทยาลัยรามคำแหง ปรัชญาดุษฎีบัณฑิต สาขาวิชาการจัดการ มหาวิทยาลัยสยาม
# หมู่เกาะซุนดาใหญ่
หมู่เกาะซุนดาใหญ่  เป็นกลุ่มของ 4 หมู่เกาะใหญ่ในกลุ่มเกาะมลายู ประกอบด้วยเกาะชวาที่เล็กสุดแต่มีประชากรมากสุด เกาะสุมาตราทางตะวันตก อยู่ตรงข้ามกับประเทศมาเลเซียโดยมีช่องแคบมะละกาคั่น เกาะบอร์เนียวที่ส่วนของประเทศอินโดนีเซียเรียกว่ากาลีมันตัน และเกาะซูลาเวซี (เดิมชื่อ เซเลบีส) ทางทิศตะวันตกBlij, H. J., & Muller, P. O. (2010). Geography: Realms, Regions, and Concepts (14th ed.). Hoboken, NJ: J. Wiley & Sons.  และในบางคำนิยาม จะหมายถึงเพียงเกาะชวา สุมาตรา และบอร์เนียวเท่านั้นที่ถือเป็น หมู่เกาะซุนดาใหญ่Mackinnon, John & Phillipps, Karen (1993). A Field Guide to the Birds of Borneo, Sumatra, Java, and Bali : the Greater Sunda Islands, Oxford University Press, Oxford ; New York.  (pbk.)Kennedy, Raymond (1935). The Ethnology of the Greater Sunda Islands, Ph.D. dissertation, Yale University.

เมื่อรวมกับหมู่เกาะซุนดาน้อยจะเรียกว่า หมู่เกาะซุนดา
# ช่องแคบเดนมาร์ก
ช่องแคบเดนมาร์ก  หรือ ช่องแคบกรีนแลนด์ (, 'Greenland Sound') เป็นช่องแคบทางมหาสมุทรระหว่างกรีนแลนด์ (อยู่ทางทิศตะวันออกเฉียงใต้ของเกาะ) และเกาะยานไมเอนของนอร์เวย์ ตั้งอยู่ทางทิศตะวันออกเฉียงเหนือของช่องแคบ
# ดักลาส ดีซี-3
ดักลาส ดีซี-3 (Douglas DC-3) เป็นเครื่องบินที่ขับเคลื่อนด้วยปีกคงที่ซึ่งปฏิวัติการขนส่งทางอากาศในช่วงทศวรรษที่ 1930 และ 1940 ผลกระทบยาวนานต่ออุตสาหกรรมสายการบินและสงครามโลกครั้งที่สองทำให้เป็นหนึ่งในเครื่องบินขนส่งที่สำคัญที่สุดเท่าที่เคยผลิตมา มีความเร็วที่ 207 ไมล์ต่อชั่วโมง (333 กม. / ชม), ความจุผู้โดยสาร 21 ถึง 32 คนหรือขนส่งสินค้า 6,000 ปอนด์ (2,700 กิโลกรัม) และพิสัยบิน 1,500 ไมล์ (2,400 กม.)

 รายละเอียด (ดีซี-3 เอ) 

 ผู้สร้าง: บริษัท ดักลาส (สหรัฐอเมริกา)
 ประเภท: เครื่องบินโดยสารและขนส่ง พิสัยบินสั้น เจ้าหน้าที่ 2 นาย อัตราผู้โดยสาร 21-32 คน
 เครื่องยนต์: ไรท์ อาร์-1820 ไซโคลน  หรือ แพรทท์ แอนด์ วิทนีย์ อาร์-1830-เอส 1 ซี 3 จี ทวิน วาส์ป
 กางปีก: 95 ฟุต 2 นิ้ว (29.0 ม)
 ยาว: 64 ฟุต 8 นิ้ว (19.7 ม)
 สูง: 16 ฟุต 11 นิ้ว (5.16 ม)
 พื้นที่ปีก: 987 ตารางฟุต (91.7 ตร ม)
 น้ำหนักเปล่า: 16,865 ปอนด์ (7,650 กิโลกรัม)
 น้ำหนักบรรทุกสูงสุด: 25,199 ปอนด์ (11,430 กิโลกรัม)
 อัตราเร็วเดินทาง: 200kn; 370 กม./ชม. (230 ไมล์ต่อชั่วโมง) ที่ 8,500 ฟุต (2,590 ม)
 อัตราเร็วเดินทางประหยัด: 180 kn; 333 กม./ชม. (207 ไมล์ต่อชั่วโมง)
 พิสัยบินเมื่อบรรทุกสูงสุด: 2,400 กม
# พระเจ้าชุ่น
พระเจ้าชุ่น  หรือ ตี้ชุ่น  หรือ ฉงหฺวา  เป็นผู้ปกครองจีนโบราณตามตำนาน ข้อมูลบางส่วนยกให้เป็นหนึ่งในสามราชาห้าจักรพรรดิ โดยเป็นองค์สุดท้ายจากห้าจักรพรรดิ วรรณกรรมมุขปาฐะระบุว่าพระเจ้าชุ่นมีพระชนม์ชีพในช่วงระหว่าง 2294 ถึง 2184 ปีก่อน ค.ศ. แล้วยังระบุอีกว่าผู้ที่ถือสกุลหู (胡) เป็นลูกหลานของพระเจ้าซุ่น หูกงหม่าน (胡公滿) หนึ่งในลูกหลานของพระเจ้าซุ่น กลายเป็นผู้ก่อตั้งรัฐเฉิน จักรพรรดิราชวงศ์เฉินในภายหลังก็อ้างว่าตนสืบเชื้อสายจากพระเจ้าซุ่น เช่น เฉิน ป้าเซียน

พระราชประวัติ

ดูเพิ่ม
พระเจ้าเหยา
พระเจ้าอวี่
# โยเซ็ฟ บาร์ท
โยเซ็ฟ บาร์ท (28 ตุลาคม ค.ศ. 1746 – 7 เมษายน ค.ศ. 1818) เป็นจักษุแพทย์ชาวออสเตรียสมัยคริสต์ศตวรรษที่ 18 ที่มีชื่อเสียง

 การศึกษา 
โรงเรียนกายวิภาคและศัลยกรรมที่ซากราอินเฟร์เมรีอา วัลเลตตา (ประเทศมอลตา), โรงพยาบาลซันโตสปีรีโตในโรม (ประเทศอิตาลี), มหาวิทยาลัยเวียนนา (ประเทศออสเตรีย) เขาได้รับคุณวุฒิในปี ค.ศ. 1772

 อาชีพ 
ได้รับการแต่งตั้งเป็นข้าราชการครูสาขาจักษุวิทยาและกายวิภาคศาสตร์ (ค.ศ. 1773), ศาสตราจารย์สาขาจักษุวิทยาและกายวิภาคศาสตร์ (ค.ศ. 1774) รวมทั้งจักษุแพทย์และศาสตราจารย์สาขาสรีรวิทยา (ค.ศ. 1786) ที่มหาวิทยาลัยเวียนนา; เขาได้รับการเสนอชื่อเข้าชิงที่ปรึกษาหลวง (ค.ศ. 1774) และได้รับการแต่งตั้งเป็นจักษุแพทย์ประจำจักรพรรดิโยเซ็ฟที่ 2 แห่งจักรวรรดิโรมันอันศักดิ์สิทธิ์ (ค.ศ. 1776) เขาเกษียณอายุราชการในปี ค.ศ. 1791 แต่ยังดำรงตำแหน่งแพทย์และจักษุแพทย์ของจักรพรรดิจนกระทั่งเสียชีวิต

 ความสำเร็จ 
โยเซ็ฟ บาร์ท ได้รับชื่อเสียงในการปฏิบัติด้านจักษุวิทยาและดำรงตำแหน่งประธานจักษุวิทยาคนแรกในยุโรป เขาได้รับโปรดเกล้าฯแต่งตั้งโดยจักรพรรดินีมาเรีย เทเรซา แห่งออสเตรีย โดยคำนึงถึง "ทักษะพิเศษในโรคตารวมถึงความถนัดในกายวิภาคศาสตร์ของเขา" บาร์ทยังคงเป็นผู้นำในด้านจักษุวิทยา กับตำแหน่งศาสตราจารย์ที่ได้รับภายหลัง ที่จัดให้มีขึ้นเฉพาะในเบอร์ลินเมื่อปี ค.ศ. 1866

 แหล่งข้อมูลอื่น 

 Barth's neurotree profile
# กีฬาอีสปอร์ตในเอเชียนเกมส์ 2018 – ลีกออฟเลเจนด์
ลีกออฟเลเจนด์ ใน เอเชียนเกมส์ 2018 เป็นการสาธิตกีฬาอีสปอร์ต จัดขึ้นที่ BritAma Arena กรุงจาการ์ตา ประเทศอินโดนีเชีย วันที่ 27-29 สิงหาคม 2018

รอบคัดเลือก
ลีกออฟเลเจนด์ การแข่งขันรอบคัดเลือกในโชน เอเชียกลาง และ เอเชียตะวันตก แข่งในรูปแบบออนไลน์ ส่วนการแข่งขันรอบคัดเลือกในโซนอื่นจัดขึ้นในรูปแบบออนไลน์ จัดแข่งในสองสถานที่ ประเทศอินโดนีเชียได้สิทธิ์เข้าไปเล่นในรอบสุดท้ายโดยอัตโนมัติเนื่องจากเป็นเจ้าภาพ.
ภูมิภาคสถานที่จำนวนสล็อตประเทศเจ้าภาพ1เอเชียตะวันตก Emperor Esports Arena3เอเชียตะวันออกเฉียงใต้ นครโฮจิมินห์ GG eSports Stadium1เอเชียใต้1เอเชียกลาง Online 1เอเชียตะวันตก1

การแข่งขันในรอบคัดเลือก
รูปแบบการแข่งขันแบบพบกันหมดสองครั้งในระบบ หนึ่งในหนึ่ง (Best of One) ทีมที่ได้อันดับสูงสุดผ่านเข้าไปรอบสุดท้าย หากในกลุ่มมีผลเท่ากันให้ดูผลการแข่งของทีมที่มีคะแนนเท่ากัน เฮดทูเฮด (Head to Head)

เอเชียตะวันตก

อันดับ ประเทศชนะ–แพ้ คุณสมบัติ1   Qualified2  8–23 8–2 4 4–6 5 1–95 1–9

 อันดับของ เกาหลีใต้, จีนไทเป และ จีน ถูกกำหนดด้วยคะแนนได้เสียของทีมที่มีคะแนนเท่ากัน
เอเชียตะวันออกเฉียงใต้

อันดับ ประเทศชนะ–แพ้ คุณสมบัติ1  11–1 Qualified2  10–2 3 9–3 4 5–75 5–75 2–106 0–12

เอเชียใต้

อันดับ ประเทศชนะ–แพ้ คุณสมบัติ1  8–0 Qualified2  5–3  5–3 3 2–64 0–8

เอเชียกลาง

อันดับ ประเทศชนะ–แพ้ คุณสมบัติ1  2–0 Qualified2  0–2 

เอเชียตะวันตก
อันดับ ประเทศชนะ–แพ้ คุณสมบัติ1  3–1 Qualified2  3–1 3  0–4

ผู้เล่น
+ ประเทศเลนบนป่าเลนกลางเอดีแครี่ซัพพอร์ตตัวสำรองKiin
Kim Ki-in (김기인)
Afreeca FreecsScore
Go Dong-bin (고동빈)
KT RolsterFaker
Lee Sang-hyeok (이상혁)
SK Telecom T1Ruler
Park Jae-hyuk (박재혁)
Gen.GCoreJJ
Jo Yong-in (조용인)
Gen.GPeanut
Han Wang-ho (한왕호)
KingZone DragonXLetme
Yan Jun-Ze (严君泽)
Royal Never Give UpMlxg
Liu Shi-Yu (刘世宇)
Royal Never Give Upxiye
Su Han-Wei (苏汉伟)
Team WEUzi
Jian Zi-Hao (简自豪)
Royal Never Give UpMing
Shi Sen-Ming (史森明)
Royal Never Give UpMeiko
Tian Ye (田野)
Edward GamingStark
Phan Công Minh
EVOS E-Sports YiJin
Nguyễn Lê Hải Đăng
EVOS E-Sports Warzone
Đoàn Văn Ngọc Sơn
EVOS E-Sports Slay
Nguyễn Ngọc Hùng
EVOS E-Sports RonOP
Lê Thiên Hàn
EVOS E-Sports Beyond
Trương Vĩnh Thanh
EVOS E-Sports PK
Hsieh Yu-Ting (謝宇庭)
G-Rexbaybay
Wang You-Chun (王佑軍)
G-RexMaple
Huang Yi-Tang (黃熠棠)
Flash WolvesBetty
Lu Yu-Hung (盧禹宏)
Flash WolvesSwordArT
Hu Shuo-Chieh (胡碩傑)
Flash WolvesMorning
Chen Kuan-Ting (陳冠廷)
G-Rex

ทัวร์นาเมนต์
รูปแบบการแข่งขันที่ใช้ในทัวร์นาเมนต์คือ การแข่งขันแบบพบกันหมดสองรอบในรอบแบ่งกลุ่ม และ การแข่งขันแบบแพ้คัดออกในรอบเพลย์ออฟ. ทีมที่มีอันดับสูงสุด 2 อันดับของแต่ละกลุ่มเข้าสู่รอบรองชนะเลิศ. หนึ่งในหนึ่ง (Best of One) ใช้สำหรับรอบแบ่งกลุ่ม, สองในสาม (Best of Three) ใช้ในรอบรองชนะเลิศ ส่วน สามในห้า (Best of Five) ใช้ในรอบชิงเหรียญทองและรอบชิงเหรียญเงิน.https://esports.id/other/news/2018/08/894b77f805bd94d292574c38c5d628d5/pengundian-tim-dan-bagan-grup-untuk-ekshibisi-esports-di-asian-games-2018#
กลุ่มเอ
อันดับประเทศจำนวนเกมที่เล่นชนะแพ้แต้ม16606–026424–236242–446060–6

กลุ่มบี
อันดับประเทศจำนวนเกมที่เล่นชนะแพ้แต้ม16606–026424–236242–446060–6

เพลย์ออฟ

ที่มา: AESF

ผลอันดับ
 Rank  Team         4  

แหล่งข้อมูลอื่น
รายละเอียดเกี่ยวกับลีกออฟเลเจนด์ 2018 เอเชียนเกมส์ 
ยอดคนดูลีกออฟเลเจนด์ 2018 เอเชียนเกมส์
# กลุ่มกระจุกดาราจักรสิงโต
กลุ่มกระจุกดาราจักรสิงโต  เป็นกลุ่มกระจุกดาราจักรในซีกฟ้าเหนือ ผ่านกลุ่มดาวหมีใหญ่และสิงโต ครอบคลุมพื้นที่ยาว 130 ล้านพาร์เซก และกว้าง 60 ล้านพาร์เซก การเลื่อนไปทางแดงของกลุ่มและกระจุกดาราจักรสมาชิกอยู่ระหว่าง 0.032 ถึง 0.043 กลุ่มและกระจุกดาราจักรที่สว่างที่สุดคือ  Abell 1185
 อ้างอิง
# เอ็นจีซี 3550
เอ็นจีซี 3550 เป็นดาราจักรชนิดลูกสะบ้าในกลุ่มดาวหมีใหญ่spider.seds.org ค้นพบเมื่อเมษายน 1785 โดยวิลเลียม เฮอร์เชล(NGC Objects: NGC 3550 - 3599) เป็นหนึ่งในดาราจักรที่สว่างที่สุดในกลุ่มและกระจุกดาราจักร Abell 1185
 อ้างอิง
# เอเบลล์ 1185
เอเบลล์ 1185  เป็นกลุ่มและกระจุกดาราจักรในกลุ่มดาวหมีใหญ่ ห่างจากโลกประมาณ 400 ล้านปีแสงและครอบคลุมพื้นที่หนึ่งล้านปีแสง ในกลุ่มกระจุกดาราจักรสิงโต ดาราจักรที่สว่างที่สุดคือ NGC 3550
# เอ็นจีซี 7840
เอ็นจีซี 7840 เป็นดาราจักรชนิดก้นหอยไม่มีคานในกลุ่มดาวปลา เป็นวัตถุชิ้นสุดท้ายที่มีเลขใน New General Catalogue
 ดูเพิ่ม 
 รายชื่อวัตถุเอ็นจีซี (7000–7840)
 อ้างอิง
# ตำบลนาแก (อำเภองาว)
ตำบลนาแก  เป็นตำบลในอำเภองาว จังหวัดลำปาง มีพื้นที่ 118.358 ตารางกิโลเมตร ในปี พ.ศ. 2560 มีประชากรรวม 4,778 คน

ประชากร 
มีประชากร 4,778 คน ประกอบด้วยชาย 2,342 คนและหญิง 2,436 คน

เขตพื้นที่
 ทิศเหนือ ติดกับ ตำบลปงเตา อำเภองาว จังหวัดลำปาง
 ทิศใต้ ติดกับ ตำบลหลวงใต้ อำเภองาว จังหวัดลำปาง
 ทิศตะวันออก ติดกับ ตำบลบ้านแหง อำเภองาว จังหวัดลำปาง
 ทิศตะวันตก ติดกับ ตำบลบ้านอ้อน อำเภองาว จังหวัดลำปาง 

สถานที่ท่องเที่ยว
 น้ำตกขุนแม่ฮ่าง
# เอ็นจีซี 2787
เอ็นจีซี 2787 เป็นดาราจักรชนิดลูกสะบ้ามีคานที่อยู่ห่างจากโลกประมาณ 24 ล้านปีแสงในกลุ่มดาวหมีใหญ่ ในปี 1999 กล้องโทรทรรศน์อวกาศฮับเบิลได้พบว่าหลุมดำมวลยวดยิ่งกลางดาราจักรนี้มีมวล .
 อ้างอิง
# ถนนศรีนครินทร์-ร่มเกล้า
ถนนศรีนครินทร์-ร่มเกล้า เป็นถนนตัดใหม่ในพื้นที่กรุงเทพมหานครฝั่งตะวันออก ในพื้นที่เขตบางกะปิ, เขตสะพานสูง และเขตลาดกระบัง โดยบางส่วนได้มีการนำแนวถนนกรุงเทพกรีฑาเดิมมาปรับปรุงและตัดถนนในแนวใหม่ขึ้นมา จากถนนหัวหมาก (ซอยรามคำแหง 24) ไปบรรจบถนนเจ้าคุณทหาร ระยะทางประมาณ 11.2 กิโลเมตร ทำให้สามารถเดินทางจากถนนศรีนครินทร์ไปยังถนนร่มเกล้าได้โดยไม่ต้องผ่านทางแยกสัญญาณไฟจราจร (ไม่ติดไฟแดง) แม้แต่แห่งเดียว

 พื้นที่ที่ถนนตัดผ่าน 
เขตบางกะปิ, เขตสะพานสูง และเขตลาดกระบัง กรุงเทพมหานคร

 แนวเส้นทาง 
เริ่มจากบริเวณทางแยกต่างระดับกรุงเทพกรีฑา แยกจากถนนศรีนครินทร์ ในแนวต่อจากถนนหัวหมาก แล้วลากทับแนวเดิมของถนนกรุงเทพกรีฑาจากปากซอยเข้าไปประมาณ 500 เมตร จากนั้นลอดอุโมงค์ขุดใหม่เพื่อมุ่งหน้าเข้าเขตสะพานสูงซึ่งจะเป็นช่วงที่ตัดถนนใหม่ทั้งหมด แล้วทะลุไปท้ายหมู่บ้านของหมู่บ้านสัมมากร ใกล้กับถนนกรุงเทพกรีฑา หน้าสนามกอล์ฟยูนิโก้ จากนั้นตัดผ่านที่ดินเอกชนแล้วยกข้ามถนนกาญจนาภิเษก ขนานไปตามแนวคลองบางขวาง ข้ามคลองสองต้นนุ่น และไปสิ้นสุดที่ทางแยกต่างระดับเจ้ากรีฑา จุดตัดกับถนนร่มเกล้า โดยมีสะพานยกระดับไปยังแนวถนนที่ตรงต่อเนื่องต่อไปคือถนนเจ้าคุณทหาร รวมระยะทาง 11.2 กิโลเมตรถนนตัดใหม่ กรุงเทพกรีฑา-ร่มเกล้า ขนาด 6-8 ช่องจราจร ระยะทาง 11.2 กิโลเมตร

 ประวัติ 
โครงการถนนตัดใหม่สายกรุงเทพกรีฑา-ร่มเกล้าเป็นอีกหนึ่งโครงการที่ถูกหยิบยกขึ้นมาพิจารณาใหม่ ในจำนวน 16 โครงการที่เกิดปัญหาการฮั้วประมูลโครงการภาครัฐในอดีตที่ผ่านมา ประกอบกับเมื่อโครงการแล้วเสร็จสมบูรณ์จะช่วยแบ่งเบาการจราจรโดยรอบได้เป็นอย่างดี ใช้วงเงิน 4.7 พันล้านบาทเศษ เป็นงบผูกพัน 3 ปี (2554-2556) และเวลาต่อมาก็เปลี่ยนชื่อเป็น “ศรีนครินทร์-ร่มเกล้า” ใช้ระยะเวลาก่อสร้างประมาณ 3 ปี โดยแบ่งการก่อสร้างเป็นทั้งหมด 7 ช่วง
# พระนางอันซุน
พระนางอันซุน (12 มีนาคม 1988 – 3 กุมภาพันธ์ 2042) รู้จักในพระนาม พระนางอินฮเย พระพันปีหลวง  เป็นพระภรรยาพระองค์ที่ 2 และพระมเหสีในพระเจ้าเยจงแห่งโชซ็อน รัชกาลที่ 8 ของราชวงศ์โชซ็อน

 พระราชวงศ์ 
 พระบิดา : Han Baek-ryun (Han Baek-ryun) (1427–1474)
 พระอัยกา : ฮันชาง (Han Chang) (1411–1451)
 พระสวามี : พระเจ้าเยจงแห่งโชซ็อน (1450–1469)

 ในวัฒนธรรมสมัยนิยม 
แสดงโดย Lee Yeon-doo ในละครโทรทัศน์ของสถานีโทรทัศน์เจทีบีซี เมื่อ พ.ศ. 2554 เรื่อง พระพันปีอินซู
# รามี แมลิก
รามี ซาอิด แมลิก (, ; เกิด 12 พฤษภาคม ค.ศ. 1981) เป็นนักแสดงชาวอเมริกันเชื้อสายอียิปต์ เป็นที่รู้จักจากการรับบทนำจากบท “เอลเลียต อัลเดอร์สัน” ในซีรีส์เรื่อง Mr. Robot (2015–2019) จากการแสดงเรื่องนี้ทำให้เขาได้รับรางวัลไพรม์ไทม์เอมมี สาขานักแสดงนำชายยอดเยี่ยมประเภทซีรีส์ดราม่า และในบท “เฟรดดี เมอร์คูรี” ในภาพยนตร์เรื่องโบฮีเมียนแรปโซดี (2018) ที่ทำให้เขาได้รับรางวัลมากมาย เช่น รางวัลออสการ์ สาขานักแสดงนำชายยอดเยี่ยม, รางวัลลูกโลกทองคำ สาขานักแสดงชายยอดเยี่ยมในภาพยนตร์ดราม่า และรางวัลแบฟตา สาขานักแสดงนำชายยอดเยี่ยม โดยแมลิกเป็นนักแสดงเชื้อสายอียิปต์คนแรกที่ได้รับรางวัลออสการ์ สาขานักแสดงนำชายยอดเยี่ยม โดยนิตยสารไทม์ จัดอันดับให้แมลิกเป็นหนึ่งใน 100 บุคคลที่ทรงอิทธิพลที่สุดในโลกในปี 2019

ชีวิตในวัยเด็ก
แมลิกเกิดเมื่อวันที่ 12 พฤษภาคม ค.ศ. 1981 ในลอสแอนเจลิส รัฐแคลิฟอร์เนีย เป็นลูกชายของผู้อพยพชาวอียิปต์ เนลลี อับเดล และ ซาอิด แมลิก พ่อแม่และพี่สาวของแมลิกย้ายออกจากกรุงไคโรในปี 1978

แมลิกได้รับการเลี้ยงดูด้วยคอปติกออร์ทอดอกซ์จากครอบครัวของเขา โดยเขาพูดภาษาอาหรับอียิปต์ที่บ้านจนกระทั่งอายุ 4 ขวบ

อาชีพ
เริ่มแรกเขามีผลงานในบทสมทบทั้งในภาพยนตร์และโทรทัศน์ เช่น ซิตคอมทางช่องฟอกซ์เรื่อง  The War at Home (2005–2007) ซีรีส์สั้นทางช่องเอชบีโอเรื่อง The Pacific (2010) และได้รับบท “ฟาโรห์” ในภาพยนตร์ชุดเรื่อง Night at the Museum (2006–2014) ในปี ค.ศ. 2018 แมลิกรับบทเป็นนักดนตรีวงควีน “เฟรดดี เมอร์คิวรี” ในภาพยนตร์ชีวประวัติเรื่อง Bohemian Rhapsody จากการแสดงเรื่องนี้ทำให้เขาได้รับรางวัลออสการ์ สาขานักแสดงนำชายยอดเยี่ยม,  รางวัลลูกโลกทองคำ สาขา นักแสดงชายยอดเยี่ยมในภาพยนตร์ดราม่า, รางวัลแบฟตา สาขา นักแสดงนำชายยอดเยี่ยม และรางวัลสมาคมนักแสดงภาพยนตร์และโทรทัศน์ และล่าสุดรับบทเป็นซาฟิน ตัวร้ายใน No Time to Die ภาพยนตร์เจมส์ บอนด์ลำดับที่ 25
# ดาราจักรชนิดก้นหอยกลาง
ดาราจักรชนิดก้นหอยกลาง คือดาราจักรที่จัดอยู่ระหว่างดาราจักรชนิดก้นหอยมีคานและดาราจักรชนิดก้นหอยไม่มีคาน ใช้ชื่อ SAB ในการจัดประเภทของดาราจักร  ชนิดย่อยจะใช้ชื่อ SAB0, SABa, SABb, หรือ SABc

 ตัวอย่าง 

 ตัวอย่าง ชนิด ภาพ ข้อมูล บันทึก SAB0- SAB0- เป็นชนิดของ ดาราจักรชนิดลูกสะบ้า SAB0 SAB0 เป็นชนิดของ ดาราจักรชนิดลูกสะบ้า SAB0+ SAB0+ เป็นชนิดของ ดาราจักรชนิดลูกสะบ้า SAB0/a SAB0/a สามารถพิจารณาว่าเป็น ดาราจักรชนิดลูกสะบ้ากลาง ได้ เมซีเย 65 SABa 100px M65 เป็น "SAB(rs)a" เอ็นจีซี 4725 SABab 100px เอ็นจีซี 4725 เป็น "SAB(r)ab pec" เมซีเย 66 SABb 100px M66 เป็น "SAB(s)b" เมซีเย 106 SABbc 100px M106 เป็น "SAB(s)bc" Sculptor Galaxy SABc 100px Sculptor เป็น "SAB(s)c" เอ็นจีซี 2403 SABcd 100px เอ็นจีซี 2403 เป็น "SAB(s)cd" SABd SABdm SABdm สามารถพิจารณาว่าเป็น intermediate Magellanic spiral ได้ เอ็นจีซี 4625 SABm 100px SABm เป็นชนิดของ Magellanic spiral (Sm) เอ็นจีซี 4625 เป็น "SAB(rs)m pec" Fireworks Galaxy SAB(rs)cd เอ็นจีซี6946 Galaxy from the Mount Lemmon SkyCenter Schulman Telescope courtesy Adam Block|100px เอ็นจีซี 4625 เป็น "SAB(rs)cd"
# คร็อยทซ์ลิงเงิน
คร็อยทซ์ลิงเงิน  เป็นเทศบาลในอำเภอคร็อยทซ์ลิงเงิน ในรัฐทัวร์เกา ทางตะวันออกเฉียงเหนือของประเทศสวิตเซอร์แลนด์ ถือเป็นเมืองใหญ่อันดับสองของรัฐทัวร์เการองจากเมืองเฟราเอินเฟ็ลท์ (Frauenfeld) เทศบาลคร็อยทซ์ลิงเงินตั้งอยู่ติดกับทะเลสาบโบเดินส่วนที่เป็นพรมแดนกับประเทศเยอรมนี เพียงข้ามสะพานไปยังเมืองค็อนชตันทซ์ก็ถือเป็นเขตแดนของเยอรมนีแล้ว ประชากรร้อยละ 48 ของคร็อยทซ์ลิงเงินเป็นพลเมืองต่างชาติ (ข้อมูล ค.ศ. 2008) ประชากรส่วนใหญ่ (ร้อยละ 80) พูดภาษาเยอรมัน รองลงมา (ร้อยละ 5) พูดภาษาอิตาลี
อ้างอิง
# โอโงริ
โอโงริ  เป็นนครที่ตั้งอยู่ทางตอนกลางของจังหวัดฟูกูโอกะ บนเกาะคีวชู ประเทศญี่ปุ่น อยู่ห่างจากนครฟูกูโอกะไปทางใต้ราว 34 กิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 59,475 คน
# นิวยอร์กฟิลฮาร์มอนิก
นิวยอร์กฟิลฮาร์มอนิก  หรือชื่ออย่างเป็นทางการคือ สมาคมดุริยางค์ฟิลฮาร์มอนิกแห่งนิวยอร์ก (Philharmonic-Symphony Society of New York) หรือนิยมเรียกในระดับโลกว่า นิวยอร์กฟิลฮาร์มอนิกออร์เคสตรา (New York Philharmonic Orchestra) ย่อว่า NYPO เป็นวงออร์เคสตราของสหรัฐ มีฐานอยู่ในนครนิวยอร์ก เป็นหนึ่งในวงออร์เคสตราชั้นนำทั้ง 5 วงของอเมริกา ก่อตั้งขึ้นในปี ค.ศ. 1842 โดยนายอูเรลี คอร์เรลลี ฮิลล์ (Ureli Corelli Hill) ปัจจุบันถือเป็นหนึ่งในวงดนตรีที่เก่าแก่ที่สุดของสหรัฐ